Olümpiakülla komandeeritud ohvitserid, sõdurid, Hitleri noored ja muud abilised tervitavad järjekindlalt kõiki võõraid hitlerliku käetõstega ja loevad iga külalise soovi ta silmadest. Söögisaalides teenindavad üliviisakad ooberid ja iga rahvuse kokal on köögis abiks veel ametivend. Meie köögipersonal on õppinud juba palju eestikeelseid sõnu ja tundub väga  kodusena. Esimesel õhtusöögil söödi puhtsaksa kokkade toitu, kuid nüüd hoolitseb meie oma olümpiakokk Purre Tallinna "Gloria Palace'i" köögist meie atleetide rahvuslikkude dieediküsimuste eest.